Sosiaaliasiamiestoiminnan kehittäminen

Asettaminen	
	Sosiaali- ja terveysministeriö on tänään asettanut Sosiaaliasiamiestoiminnan kehittämisen työryhmän, jonka tehtävänä on arvioida kuntien sosiaaliasiamiestoimintaa, sen kehittämistarpeita ja tehdä ehdotuksia jatkotoimenpiteistä. Sosiaaliasiamiestoiminnan kehittäminen on osa sosiaalialan kehittämishankkeen henkilöstöhankekokonaisuutta.	

Toimikausi	
	1.8.2005 - 31.12.2006  	

Tausta	
	Sosiaalihuollon asiakkaan asemasta ja oikeuksista annetussa laissa (812/2000) määritellään sosiaaliasiamiehen tehtäviksi asiakkaan neuvonta asiakaslain soveltamiseen liittyvissä asioissa sekä asiakkaan avustaminen muistutuksen tekemisessä kohtelustaan sosiaalihuollon toimintayksikön vastuuhenkilölle tai johtavalle viranhaltijalle. Lain mukaan sosiaaliasiamies tiedottaa asiakkaan oikeuksista ja toimii muutenkin asiakkaan oikeuksien edistämiseksi ja toteuttamiseksi sekä seuraa asiakkaiden oikeuksien ja aseman kehitystä kunnassa ja antaa siitä selvityksen vuosittain kunnanhallitukselle.	

Tavoitteet	
	Tavoitteena on turvata sosiaalihuollon asiakkaiden oikeus laadukkaaseen palveluun varmistamalla sosiaaliasiamiespalvelun saatavuus ja turvaamalla toiminnan riippumattomuus.  Lisäksi tavoitteena on vahvistaa sosiaaliasiamiesten osaamista edistämällä sosiaalihuollon ammatillisen henkilöstön kelpoisuuksista annetun lain toimeenpanoa sosiaaliasiamiesten kelpoisuudesta tehtäväänsä sekä varmistamalla sosiaaliasiamiesten mahdollisuus riittävään ja tarkoituksenmukaiseen täydennyskoulutukseen.	

Tehtävä	
	Työryhmän tehtävänä on

1.	selvittää sosiaaliasiamiesten määrä, koulutus ja palvelujen järjestämistavat 
2.	yhdenmukaistaa sosiaaliasiamiesten työkäytäntöjä ja palvelun toimintaperiaatteita sekä kehittää näyttöön perustuvia hyviä käytäntöjä 
3.	edistää sosiaaliasiamiespalvelun saatavuutta kunnissa sekä kehittää palvelun tuottamisen muotoja ja toiminnan vaikuttavuutta yhteistyössä kuntien, lääninhallitusten ja sosiaalialan osaamiskeskusten kanssa
4.	kehittää sosiaaliasiamiehen selvitystä osana alueellista hyvinvointistrategiaa ja palve-lutoiminnan kehittämistä yhteistyössä kuntien sosiaalitoimen henkilöstön kanssa
5.	selkiyttää sosiaaliasiamiehen asema kunnissa ja laatia esitys sosiaaliasiamiehen riippumattoman aseman varmistamiseksi 
6.	selvittää sosiaaliasiamiesten täydennyskoulutustarpeet ja laatia suunnitelma jatko- ja täydennyskoulutuksen järjestämisestä.	

Organisointi	
		Puheenjohtaja:
Pirjo Sarvimäki, ylitarkastaja, sosiaali- ja terveysministeriö 	
			
		Jäsenet:	
		Unto Ahvensalmi, sosiaaliasiamies, Espoo 	
		Lilli Autti, sosiaaliasiamies, Helsinki 	
		Pekka Einemäki, sosiaaliasiamies, Tampereen seutukunta 	
		Birgitta Gran, sosiaaliasiamies, Tammisaari 	
		Tiina Haverila, sosiaaliasiamies, Lahti 	
		Miikkael Liukkonen, sosiaaliasiamies, Vantaa 	
		Satu Syrjälä, sosiaaliasiamies, Vaalijalan kuntayhtymä, Pieksänmaa 	
			
		Sihteeri:	
		Satu Loippo, sosiaaliasiamies, Pikassos Oy, Hämeenlinna 	
		
	Työryhmän tulee kuulla työskentelynsä kuluessa lääninhallituksia, sosiaali- ja terveysalan tutkimus- ja kehittämiskeskusta, Suomen Kuntaliittoa, Kunnallista työmarkkinalaitosta sekä tarvittaessa muita asiantuntijoita.	

Kustannukset ja rahoitus	
	Työryhmän tulee työskennellä virka-aikana ilman eri korvausta. Työryhmän työskentelystä aiheutuvat kustannukset maksetaan momentilta 33.01.63.	

	Kansliapäällikön sijaisena
osastopäällikkö, ylijohtaja	Kari Välimäki	

	
	Hallitussihteeri	Riitta Kuusisto	

LIITTEET	
	Perustelumuistio	

JAKELU	
	Päätöksessä mainituille	

TIEDOKSI	
	Peruspalveluministeri Hyssälä
Sosiaali- ja terveysministeri Mönkäre
Valtiosihteeri Savolainen
Valtiosihteeri Kostiainen
Erityisavustaja Tallavaara
Erityisavustaja Metsämäki
Kansliapäällikkö Lehto
Lääninhallitukset
Sosiaalialan osaamiskeskusneuvottelukunta
Sosiaalityön neuvottelukunta
STM
- HAO
- PSO
- TRO
- Kirjaamo
- Hare